A walk down memory lane - Forum Topic
Total Views: 82 947 962
Forums / 2. FAQ & General Chat / A walk down memory lane
25 Jan 2020 @ 13:13:24 pm
'n Ou vriend het onderstaande vir my gestuur. Ek het gedink dit is te kosbaar om nie te deel nie.
Ek praat nou van die tyd van wegkruipertjie in die park, van die kafee op die hoek, 'hop scotch' vir meisiekinders.. 'alie'-tyd by die skool met n ghoen.... touspring, klippie en 'handstands' en donkie; krieket in die groot agtertuin, dan swem in die sinkdam of skoon riviere. Kamp op die strand was nie taboe, 'n swaai gemaak van tou met tamatie kasplank vir sitplek aan die groot appelkoos-boom; foefie slide se seer boude. Rugby op die oop stuk veld; tennis en spoorsny in die grond strate.
Die reuk van koekiesbak uit die kombuis; gemmerbier in die spens, kougom vir 'n pennie, roomys by die kombi met 'n eentonige deuntjie 🎵🎶"guess who dies on the bus today🎵
Skooltoe loop sonskyn of reën. Ring-a-ring-a-rosy speel tot jy op die gras neerslaa sonder asem. Onder die hande klap, wolf wolf hoe laat is dit? Lag tot jou maag pyn. Rondomtalie draai tot jy dronk-dronk val. Moeg en vuil gespeel...
Ek's nog nie klaar nie.... kan jy nog proe en ruik: die droë jelliepoeier uit die pakkie; of droë sjokolade poeier met suiker vir sjokolade; yslollies in Tupper houertjies gevries van aanmaak koeldrank; jou eie suurpoeier van versiersuiker en Eno's; borrels blaas met seepwater en 'n strooitjie, lang ure se kook aan 'kondensmelk' tot karamel; Wilson's en Sharps taai toffies; malvalekkers, vissies en lang stukke 'liquorish' of 'drop.'
Onthou toe die enigste tekkies wit seilskoene was, maar die enigste keer wanneer jy dit mag dra was vir PT of 'n netbal wedstryd.
Onthou nog toe besluite geneem is met "eeny-meeny-miney-mo." Olka bolka riebietjie stolka om te besluit wie gaan toe hou! Foute was omseil met 'n eenvoudinge "nixs daps."
Die ergste wat jy van die 'ander' geslag kon kry was 'n verkoue.
As jy meeste van die dinge onthou, dan het jy G E L E W E !
Geniet en vertroetel die nagedagtes. Dit was wonderlike tye !!
(en moet nie van kennetjie, bok bok staan styf, giffie, slangetjie en eggie vergeet nie)
25 Jan 2020 @ 14:31:03 pm
Darm het ek in daai tyd GELEWE🤠
Hou van die SKOON RIVIERE☠️
25 Jan 2020 @ 15:43:24 pm
Televisie het alles kom steel
25 Jan 2020 @ 21:11:36 pm
Dit was eintlik 'n voorreg om in daardie tyd te kon kind wees.
25 Jan 2020 @ 21:23:57 pm
Toe was die wedywering onder seuns nog watter handelsmerk fiets jy het....n Hercules....n Humber.......n Phillips en en en. Vandag word jy gereken aan watter maak en nommer selfoon jy het saam met ander elektronika.
Watter ongelooflikke voorreg was dit nie om in n middelklas huis groot te kon groot word met nog regte en edele waardes. Daar was nie vir kinders gesoebat om pligte uit te voer nie........jy het jou verpligtinge gehad en al wanneer jy iets daarvan terug gehoor het was as jy jou plig versuim het. Dissipline en verantwoordelikheid.
25 Jan 2020 @ 22:22:51 pm
Pieta. Die gesoebad om pligte te doen het nie via my ore gekom maar met n gefluit van n rottang deur my sterre wat al my pligsgetrouheid in werking gestel het. As ek my Armstrong fiets ry skool en huis toe staan ek en trap want sit ek voel dit soos nog n pak slae.
Van die pligte wat my meeste in die moeilikheid gebring is was om Vir ma winkel toe te stap en ek wil nie want buite het n klomp groter seuns my altyd ingewag om my n paar warm klappe te gee.
26 Jan 2020 @ 08:12:30 am
ja en ek wonder hoe dir kinder van vandag oor 40/50 jaar se stories gaan klink.. en hulle gaaan die nou tyd as hulle "back in the good old days" aanhaal.............
26 Jan 2020 @ 13:34:32 pm
Tok-tokkie gespeel, vrugte gaan steel, dan piets die oom jou nog met n sambok en jy het niks daarvan gese nie. Nommer twee in n koerant en dan voor iemand se deur gesit, aan die brand gesteek en klop dan aan die deur en hardloop weg. Die manne se duiwe met ketties geskiet. Kleilat gegooi en nog baie ander goed.
26 Jan 2020 @ 13:57:51 pm
Memories daai tyd in Phallas groot geword mis dit
26 Jan 2020 @ 14:11:37 pm
En het ons lekkkkker gekamp. Dit so geniet dat ons dit nou nog doen.
26 Jan 2020 @ 14:31:39 pm
Vir ons as Karoo kinders was die enkele besoeke aan die see n hele optog en lank daarna nog vir die maters vertel hoe aangenaam en uitdagend die branderswem was
26 Jan 2020 @ 20:02:02 pm
Garage parties, 50cc bikes, kadette, Cowboys en crookes. By Nota dat Airwolf 40 jaar terug begin het op sauk, 40 jaar.......